Rasmiy tashrif bilan Italiyada bo‘lib turgan O‘zbekiston prezidenti Shavkat Mirziyoyev Rimdan Milan shahriga keldi. “Malpense” aeroportida oliy martabali mehmonni Lombardiya viloyati rahbariyati kutib oldi. Bugun davlat rahbari ushbu hudud gubernatori bilan uchrashadi hamda Italiyaning yetakchi kompaniya va tashkilotlari rahbarlari bilan davra suhbati o‘tkazadi. “ITMA 2023” to‘qimachilik mashinasozligi bo‘yicha eng yirik xalqaro ko‘rgazmaga tashrif buyurilishi ham rejalashtirilgan.